Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19) i članka 30. Statuta Općine Privlaka ("Službeni glasnik Zadarske županije" broj 05/18, 07/21, 11/22), Općinsko vijeće Općine Privlaka na 8. sjednici održanoj 12. svibnja 2022. godine donosi

**ODLUKU O IZRADI URBANISTIČKOG PLANA UREĐENJA DIJELA UVALE BATALAŽA**

**I. OPĆE ODREDBE**

**Članak 1.**

Donosi se Odluka o izradi Urbanističkog plana uređenja dijela uvale Batalaža (u daljnjem tekstu: Odluka).

Nositelj izrade je Jedinstveni upravni odjel Općine Privlaka.

**Članak 2.**

Odlukom se utvrđuje pravna osnova za izradu i donošenje Urbanističkog plana, razlozi donošenja Urbanističkog plana, obuhvat Urbanističkog plana, sažeta ocjenu stanja u obuhvatu Urbanističkog  plana, ciljeve i  programska polazišta Urbanističkog plana, popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Urbanističkog plana, način pribavljanja stručnih rješenja Urbanističkog plana, popis javnopravnih tijela određenih posebnim propisima koja daju zahtjeve za izradu Urbanističkog plana te drugih sudionika korisnika prostora koji  trebaju sudjelovati u  izradi Urbanističkog plana, planirani rok za izradu Urbanističkog plana, odnosno njegovih pojedinih faza i rok za pripremu zahtjeva za izradu Urbanističkog plana tijela i osoba određenih posebnim propisima, ako je taj rok, ovisno o složenosti pojedinog područja, duži od trideset dana, izvore financiranja  izrade Urbanističkog plana, odluku o drugim pitanjima značajnim za izradu nacrta urbanističkog plana.

**II. PRAVNA OSNOVA**

**Članak 3.**

Odluka se donosi temeljem odredbi članka 79., 80. i članka 86. Zakona o prostornom uređenju. Općina Privlaka donijela je Odluku o donošenju III. Izmjena i dopuna Prostornog plana uređenja Općine Privlaka (“Službeni glasnik Zadarske županije” broj 16/19) u kojoj je definirana potreba izrade Urbanističkog plana na predmetnom prostoru, a u skladu sa člankom 17. Prostornog plana Zadarske županije (“Službeni glasnik Zadarske županije” broj 02/01, 06/04, 02/05, 17/06, 03/10, 15/14, 14/15).

**III. RAZLOZI ZA IZRADU PLANA**

**Članak 4.**

Urbanističkim planom će se planirani prostor unaprijediti, a u smislu uređenja novog javnog kupališnog prostora na dijelu uvale Batalaža čime bi se povećala površina za boravak kupača na kopnu i u moru i omogućila šira ponuda u svrhu kupališne aktivnosti na predmetnoj lokaciji, kroz realizaciju novih plažnih površina, zaobalnih površina za sadržaje ugostiteljske ponude i druge aktivnosti te omogućilo uređenje plažnih pera.

**IV. OBUHVAT IZRADE PLANA**

**Članak 5.**

Obuhvat Plana određen je u skladu sa PPU Općine Privlaka , grafičkim dijelom - kartografski prikaz 1. Korištenje i namjena površina, List 3a. Uvjeti za korištenje, uređenje i zaštitu prostora i List 4.a - Građevinska područja naselja – Privlaka.

Površina obuhvata Plana iznosi oko 15,11 ha.

**V. OCJENA STANJA U OBUHVATU PLANA**

**Članak 6.**

Ocjenjuje se da u području obuhvata nisu zadovoljene sve sadržajne potrebe naselja Privlaka, pa se ovim Planom planiraju gore spomenuti sadržaji. Isto vrijedi i za razinu uređenja i opreme prostora u urbanom smislu (vizualna i infrastrukturna razina uređenja nije zadovoljavajuća). U granicama obuhvata Plana nema izgrađenih građevina.

**VI. CILJEVI I PROGRAMSKA POLAZIŠTA PLANA**

**Članak 7.**

Cilj izrade Plana je urbaniziranje prostora u obuhvatu uređenjem novog javnog kupališnog prostora sa planiranim sadržajima, te izgradnja komunalne infrastrukture za potrebe planiranih sadržaja. Spomenutim planiranim uređenjem će se obuhvaćeni prostor kvalitetno i racionalno koristiti na nivou višem od postojećeg stanja okolnog područja.

**VII. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU URBANISTIČKOG PLANA**

 **Članak 8.**

Za izradu ovog Plana potrebne su slijedeće podloge:

1. PPU Općine Privlaka (Službeni glasnik Zadarske Županije 4/04, 2/07, 16/11, 16/19)

2. Katastarsko-geodetski podaci i katastarsko-topografske karte u mj. 1:1000 izrađene za potrebe izrade Plana.

**VIII. NAČIN PRIBAVLJANJA STRUČNIH RJEŠENJA**

**Članak 9.**

Stručne podloge navedene u prethodnom članku osigurat će Naručitelj.

Stručna rješenja izrađuje stručni izrađivač Plana.

**IX. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU URBANISTIČKOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI URBANISTIČKOG PLANA**

**Članak 10.**

Utvrđuje se popis tijela i osoba određenih posebnim propisima koji mogu sudjelovati iz područja svog djelokruga rada u izradi ovog Plana prema članku 90. Zakona:

1. HEP d.d. Elektra Zadar, Kralja Dmitra Zvonimira 8, 23000 Zadar
2. Vodovod d.o.o., Špire Brusine 17, Zadar
3. Ministarstvo kulture, Uprava za zaštitu kulturne baštine, Konzervatorski odjel u Zadru, Ilije Smiljanića 3, 23000 Zadar
4. Ministarstvo unutarnjih poslova, PU Zadarska, Odjel zaštite od požara i civilne zaštite, Ulica Bana Josipa Jelačića 30, 23000 Zadar
5. Hrvatske vode, VGI Zadar, R. Katalinića Jeretova 5, 23000 Zadar
6. Zavod za prostorno uređenje Zadarske županije, Braće Vranjana 11, Zadar
7. HAKOM Zagreb, Ulica Roberta Frangeša Mihanovića 9, 10110 Zadar
8. Vodovod Vir d.o.o., Put mula 16, 23234 Vir
9. Županijska lučka uprava Zadar, Franka Lisice 77, 23000 Zadar
10. Zadarska Županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar

i druge službe i tijela ako se tijekom izrade Plana ukaže potreba.

**X. PLANIRANI ROK ZA IZRADU URBANISTIČKOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU URBANISTIČKOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA**

**Članak 11.**

Rok za izradu Plana po fazama:

Za izradu izmjene i dopune Plana planiraju se sljedeći rokovi:

(a) dostava zahtjeva tijelima i osobama za izradu izmjene i dopune Plana u roku od **8** dana od stupanja na snagu ove Odluke

(b) osobe i tijela iz članka 10. ove Odluke dužna su dostaviti zahtjeve na Plan u roku od **15** dana od dana dostave poziva za dostavu zahtjeva

(c) izrada Prijedloga Plana u roku od**15** dana od dana dostave zahtjeva iz prethodne alineje

(e) javni rasprava u trajanju **30** dana

(f) mjesto i vrijeme javnog izlaganja, mjesto i vrijeme uvida u Plan te rok u kojem se nositelju izrade dostavljaju pisana očitovanja, mišljenja, prijedlozi i primjedbe na prijedlog Plana biti će definirani u objavi Javne rasprave

(g) javnopravno tijelo koje je dalo, odnosno trebalo dati zahtjeve za izradu Plana u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan

(h) izrada Izvješća o javnoj raspravi - u roku od **7** dana od proteka roka za izdavanje pisanih  prijedloga i primjedbi na Plan

(i) izrada konačnog prijedloga Plana u roku od **15** dana od objave izvješća o javnoj raspravi

(j) nositelj izrade dostavlja Ministarstvu zahtjev za suglasnost u pogledu usklađenosti sa Zakonom o prostornom uređenju i propisima donesenih na temelju istog u roku **7** dana od utvrđivanja konačnog prijedloga plana

(k) nositelj izrade dužan je uputiti obavijest sudionicima javne rasprave prije upućivanja konačnog prijedloga izmjena i dopuna Plana općinskom vijeću na donošenje

(l) objava Odluke o donošenju izmjena i dopuna Plana u roku od **15** dana od dana izglasavanja u „Službenom glasniku Zadarske županije“ – stupanje na snagu osmi dan od dana objave.

U rok ne ulazi vrijeme potrebno za verifikaciju faza izrade plana od strane Naručitelja te vrijeme potrebno za ishođenje potrebnih suglasnosti, mišljenja i očitovanja.

**XI. IZVORI FINANCIRANJA IZRADE UPU-a**

**Članak 12.**

Financiranje izrade Plana osigurat će se iz Proračuna Općine Privlaka.

**XII. PRIJELAZNE I ZAVRŠNE ODREDBE**

**Članak 13.**

Nositelj izrade dostavlja primjerak ove Odluke tijelima i osobama određenim posebnim propisima i navedenim u članku 10. ove Odluke. Uz dostavu Odluke upućuje se poziv za dostavom zahtjeva (podaci, planske smjernice i propisani dokumenti) za izradu Plana.

Ukoliko tijela i osobe, određeni posebnim propisima ne dostave zahtjeve u roku određenom Zakonom, odnosno ovom Odlukom, smatrati će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

Jedan primjerak ove Odluke dostaviti će se Zavodu za prostorni razvoj, a po objavi odluke o izradi javnost će biti obaviještena o izradi objavom na mrežnoj stranici Općine Privlaka i kroz informacijski sustav putem Zavoda.

**Članak 14.**

Ova Odluka stupa na snagu osmog dana od dana objave u „Službenom glasniku Zadarske županije“.

OPĆINSKO VIJEĆE

Predsjednik

Nikica Begonja

KLASA: 350-03/22-01/03

URBROJ: 2198-28-01-22-

Privlaka, 12. svibnja 2022.g.